作者:鄭光祖
標題:輔成王周公攝政・賺煞
內容:恰把密旨暗中傳，不想大事須臾定。臣怎敢使赤子葡匐入井？（帶雲）臣該萬死！（唱）怎敢當篡位奪權惡罪名？他小則小神武文明。此件事不為輕，怎敢謅諛龍情？臣依著天道人心順處行。（駕雲了）（正末唱）且休問人心怎生，現如今天心先應，（帶雲）臣夜觀乾象，不見別，（唱）見明滴溜照東宮一點紫微星。